李濤 (康熙進士)

李濤（），字紫瀾，号述修、又号述齋，山东济南府德州卫人，清朝官員，進士出身。

 生平 
康熙十四年乙卯科解元，十五年（1676年），中式丙辰科二甲第三十六名進士。改翰林院庶吉士，授编修，入明史館，任纂修官，二十八年出知臨江府。誅巨盜，雪寃獄，在任九年，三十六年擢浙江鹽運使，潔清自矢。康熙皇帝南巡，特書惠愛二大字褒奖。四十一年遷廣西布政使，未幾以終養告歸，越五年復補廣西。入为通政使司左通政，五十年陞光禄寺卿，五十一年升奉天府府尹，改宗人府府丞，五十二年升都察院左副都御史，轉刑部右侍郎，五十四年乞假歸。《江西通志》：李濤字紫瀾，山東德州衛人。康熙十五年進士，改翰林院庶吉士，二十八年由編修出知臨江府。巨盜張茂生者沿江剽劫為害，濤甫至，廉得其事，縛至通衢立斃之，餘黨悉置之法，民歡聲雷動。清江奸胥收民稅，持權衡以機械暗移輕重，濤過縣門叱吏，突至其處，得奸狀，伏法，復酌定引鹽價值，除其耗，及里民歲供册籍之費不貲者，民尤便之。在任九年，升浙江鹽運使，歷官刑部侍郎。《濟南府志》：李濤字紫瀾，允禎次子，康熙乙卯解元，丙辰進士。由庶常入明史館，事纂修，出守臨江，誅巨盜，雪寃獄，擢浙江鹽運使，潔清自矢。聖駕南巡，特書惠愛二大字褒之。遷廣西布政使，修舉庶政，皆有實績。陞太常寺卿，庫有羨金封識之。歷官至刑部侍郎，乞假歸。居鄉盛德，名媲蕭侍讀，浙粤皆祀名宦。子徵臨，雍正癸卯進士，入翰林，早卒；弟潤。潤子元瓚，康熙辛卯舉人。

家族
父李允禎，官广西按察司佥事。兄李浃，順治三年進士。弟李潤。潤子李元瓚，康熙辛卯舉人。李濤子李徵臨，雍正癸卯進士，入翰林，早卒。

參考文獻

 《江西通志》(清光緒七年刻本), 卷129, 頁61-62
 《濟南府志》(清道光二十年刻本), 卷56, 頁67
 《德州志》(清乾隆五十三年刻本), 卷9, 頁41
 《桂平縣志》(清乾隆三十三年刻本), 目錄, 頁6
 《臨江府志》(清同治十年刻本), 卷18, 頁4-5
 《廣西通志》(清文淵閣四庫全書本), 卷69, 頁27-28

T
Category:德州市人
Category:康熙十四年乙卯科舉人
Category:清朝翰林院庶吉士
Category:清朝翰林院编修
Category:清朝臨江府知府
Category:清朝浙江盐运使
Category:清朝廣西布政使
Category:清朝左通政
Category:清朝光禄寺卿
Category:清朝奉天府府尹
Category:清朝宗人府丞
Category:清朝左副都御史
Category:清朝刑部右侍郎
Category:清朝山東鄉試解元